Nalepovacia podprsenka

náhľad|Ukážka nosenia nalepovacej podprsenky
Nalepovacia podprsenka (, stick-on bra, sticky bra, iné názvy: samolepiaca podprsenka, lepiaca podprsenka), silikónová podprsenka, backless/strapless bra (), nude bra () alebo samodržiaca podprsenka je podprsenka, ktorá sa zvyčajne vyrába zo silikónu, polyuretánu alebo podobného materiálu a pripevňuje sa k spodnej strane prsníkov pomocou lepidla lekárskej kvality. Niektoré verzie tejto podprsenky sú rozdelené na dve časti a pre každý prsník poskytujú samostatnú časť. Podprsenka sa dá opakovane použiť len obmedzený početkrát a poskytuje prsníkom len malú oporu. Hodí sa k bezramienkovému vrchnému oblečeniu s odhaleným chrbátom, ako sú napríklad bezramienkové spoločenské šaty s výrazným dekoltom, alebo ide o alternatívu k úplnému stavu bez podprsenky.

Dňa 3. júna 2005 si spoločnosť Brazabra Corporation podala žiadosť o udelenie amerického patentu pre nalepovaciu podprsenku posilňujúcu podporu prsníkov, ktorú vynašiel riaditeľ spoločnosti Theodore L. Davis. Tento patent expiroval 18. augusta 2025 a ostal platný len celosvetový patent, ktorého žiadosť bola podaná 10. mája 2006.

 Referencie 

 Pozri aj 
 neviditeľná podprsenka
 kryty na bradavky

 Zdroj 

Kategória:Oblečenie
Kategória:Prsník
Kategória:Žena